รำลึกอ.ป๋วย
โดย...ทีมข่าวการเงินโพสต์ทูเดย์
3 ก.พ. 2559

โดย...ทีมข่าวการเงินโพสต์ทูเดย์
ประสาร ไตรรัตน์วรกุล ถือเป็นผู้ว่าการธนาคารแห่งประเทศไทย (แบงก์ชาติ) คนแรกที่ลงมือเขียนจดหมายถึงอาจารย์ป๋วย อึ๊งภากร อดีตผู้ว่าฯ แบงก์ชาติ ที่สร้างคุณูปการให้กับระบบการเงินของประเทศ นับรวมได้ 20 ฉบับ โดยเขียนฉบับแรก ลงวันที่ 5 มี.ค. 2555 ในวาระ 100 ปีชาตกาล ป๋วย อึ๊งภากร 
ล่าสุด มูลนิธิอาจารย์ป๋วยได้รวบรวมและนำมาตีพิมพ์ใหม่ในชื่อว่า “จดหมายจากใจ ถึงอาจารย์ป๋วย ศาสตร์และศิลป์บนเส้นทางของผู้ว่าการธนาคารแห่งประเทศไทย” 
หนังสือเล่มนี้อาจารย์วรากรณ์ สามโกเศศ เขียนคำนิยมได้เร้าใจมาก ไม่มีใครที่อ่านหนังสือเล่มนี้แล้ว จะไม่รู้สึก “ของขึ้น” รู้สึกรักและศรัทธาในธนาคารแห่งประเทศไทย ที่มีประวัติศาสตร์ของการมีผู้นำองค์กรที่อุดมด้วยคุณธรรมและมุ่งมั่นให้เป็นองค์กรธรรมาภิบาล
ใครอยากรู้ว่า ของขึ้นยังไง ขอให้ไปดาวน์โหลดอ่านได้ผ่านเว็บธนาคารแห่งประเทศไทย